Document ID: 31986D0331

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση προσθήκης στο πρόγραμμα που αφορά τον τομέα της εμπορίας των γεωμήλων στη Βόρεια Ρηνανία - Βεστφαλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γερμανική γλώσσα είναι το μόνο αυθεντικό)
(86/331/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 25 Οκτωβρίου 1985, προσθήκη στο πρόγραμμα που εγκρίθηκε με την απόφαση 81/323/ΕΟΚ της Επιτροπής (3) που προορίζεται να προωθήσει την εμπορία των γεωμήλων στη Βόρεια Ρηνανία - Βεσταφαλία και ότι παρέσχε τα συμπληρωματικά στοιχεία στις 24 Απριλίου 1986·
ότι η εν λόγω προσθήκη στο πρόγραμμα αποβλέπει στην αύξηση και βελτιώση της επεξεργασίας, της παραλαβής, της διαλογής, της αποθεματοποίησης και της εμπορίας των γεωμήλων, κατά τρόπο που να εξασφαλίζει την καλή διατήρηση του εν λόγω ευαίσθητου προϊόντος και έτσι να συμβάλλει στη βελτίωση της κατάστασης του τομέα και να αξιοποιήσει τα προϊόντα του· ότι συνιστά, έτσι, πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·
ότι η προσθήκη περιλαμβάνει επαρκή αριθμό των στοιχείων από αυτά που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δείχνουν ότι οι στόχοι που αναφέρονται στο άρθρο 1 του εν λόγω κανονισμού είναι δυνατόν να επιτευχθούν στον τομέα της εμπορίας των γεωμήλων στην Βόρεια Ρηνανία - Βεστφαλία· ότι η προθεσμία που ορίζεται για την εφαρμογή της προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στη παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα που αφορά την εμπορία των γεωμήλων στη Βόρεια Ρηνανία - Βεστφαλία, που ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 25 Οκτωβρίου 1985, σύμφωνα με τον κανονισμό (ΕΟΚ) αριθ. 355/77, και συμπληρώθηκε στις 24 Απριλίου 1986.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 23 Ιουνίου 1986.

Labels: 3
4
17